Държавен вестник, бр. 23, 2026 г., стр. 15

БРОЙ  23	
Д Ъ Р Ж А В Е Н  В Е С Т Н И К 	
СТР.  15   
МИНИСТЕРСКИ СЪВЕТ
ПОСТАНОВЛЕНИЕ № 38
ОТ 23 ФЕВРУАРИ 2026 Г.
за приемане на план-сметка за разходите/
трансферите по подготовката и произвежда­
нето на изборите за народни представители 
на 19 април 2026 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Приема план-сметка за разходите/
трансферите по подготовката и произвеж­
дането на изборите за народни представи­
тели на 19 април 2026 г. на обща стойност 
65 635,3 хил. евро съгласно приложение № 1.
(2) Одобрява финансиране в размера по 
ал. 1, разпределено по бюджетни организации, 
в т.ч. по общини, и по дейности, съгласно 
приложение № 1.
Чл. 2. (1) Средствата в размер на 
35 099,4 хил. евро по пореден № 3 от прило­
жение № 1 се предоставят на общините като 
трансфери за други целеви разходи не по-късно 
от 19 март 2026 г.
(2) Трансферите за организационно-тех­
ническа подготовка на изборите в размер на 
27 395,4 хил. евро, в т.ч. 2084,6 хил. евро за 
секционните/подвижните секционни избира­
телни комисии (СИК/ПСИК) за изплащане 
на възнаграждение за всеки член на СИК/
ПСИК, представила верен протокол с данните 
от гласуването, по пореден № 3.1 от приложе­
ние № 1 се разпределят по общините съгласно 
приложение № 2.
(3) Трансферите за организационно-тех­
ническа подготовка на изборите в размер на 
7704,0 хил. евро, по пореден № 3.2 от при­
ложение № 1 се разпределят по общините 
съгласно приложение № 3.
(4) Когато трансферите за общината по 
ал. 1 са в по-голям размер от действително 
извършените разходи, остатъкът, включително 
от средствата за изплащане на възнаграждение 
за всеки член на СИК/ПСИК, представила 
верен протокол с данните от гласуването, се 
възстановява в държавния бюджет в срок до 
31 август 2026 г. 
Чл. 3. Първостепенните разпоредители с 
бюджет по бюджетите по чл. 1, ал. 2 в срок 
до 19 юни 2026 г., министърът на външните 
работи в срок до 10 септември 2026 г. и кме­
товете на общините в срок до 31 юли 2026 г. 
да представят на министъра на финансите 
отчет за извършените разходи, одобрени с 
план-сметката.
Чл. 4. При сключване от Централната из­
бирателна комисия на договори за софтуер­но 
осигуряване на машинното гласуване и за 
логистика и техническа поддръжка на спе­
циализирани устройства за електронно ма­
шинно гласуване, както и за други материали 
и съпътстващи дейности за обезпечаване на 
машинното гласуване, гласуването с хартие­
ни бюлетини, компютърната обработка на 
данните от гласуването в изборите и издава­
нето на бюлетин с резултатите от изборите 
необходимите за целта средства се осигуряват 
допълнително по реда на чл. 3, ал. 3 от Закона 
за събирането на приходи и извършването на 
разходи през 2026 г. до приемането на Закона 
за държавния бюджет на Република България 
за 2026 г., Закона за бюджета на държавното 
обществено осигуряване за 2026 г. и Закона 
за бюджета на Националната здравноосигу­
рителна каса за 2026 г.
Чл. 5. Средствата по чл. 1 се одобряват по 
реда на чл. 109, ал. 3 от Закона за публичните 
финанси след влизането в сила на Закона за 
държавния бюджет на Република България 
за 2026 г.
Заключителни разпоредби
§ 1. Постановлението се приема на основа­
ние чл. 18, ал. 2 от Изборния кодекс и чл. 3, 
ал. 3 от Закона за събирането на приходи 
и извършването на разходи през 2026 г. до 
приемането на Закона за държавния бюджет 
на Република България за 2026 г., Закона за 
бюджета на държавното обществено осигуря­
ване за 2026 г. и Закона за бюджета на Нацио­
налната здравноосигурителна каса за 2026 г. 
§ 2. Изпълнението на постановлението се 
възлага на ръководителите на съответните 
бюджетни организации по чл. 1, ал. 2, на 
кметовете на общините и на министъра на 
финансите. 
§ 3. Постановлението влиза в сила от 
23 февруари 2026 г.
Министър-председател: 
Андрей Гюров
Главен секретар на Министерския съвет: 
Мария Томова
Приложение № 1
към чл. 1, ал. 1
ПЛАН-СМЕТКА
за разходите/трансферите по подготовката 
и произвеждането на изборите за народни 
представители на 19 април 2026 г.
№ 
по 
ред
Разходи по бюджети и по 
дейности
Сума
(в хил. 
евро)
1
2
3
1.
Разходи по бюджета на Цен­
тралната избирателна коми­
сия за организационно-техни­
ческа подготовка на изборите, 
в т.ч.:
1 900.0